  Наталья Тетерина «Дышетонэз азинтон» федерал программая Удмуртия кык ар куспын нылпи садъёсын ясельной группаосын ватсаса интыос кылдытон понна 1, 1 миллиард манет басьтоз. Со сярысь Удмуртиысь Дышетонъя но тодосъя министерстволэн пресс-службаез ивортэ. Нырысетӥ 632 сюрс манет элькунэ туэ сётӥськоз, кылемез коньдон — 2019-тӥ арын. Пусъемын, кивалтэтлэсь та пуктэтсэ Россилэн азьмуртэз Владимир Путин косэмъя кылдытӥзы. 2021-тӥ арлы кык толэзьысен 3 аресозь пиналъёслы нылпи садэ сюрыны луонлык 100 процентозь будыны кулэ. 1-тӥ южтолэзе, Федерал Собранилы арлы быдэ вазиськоназ Владимир Путин нимысьтыз та темалы саклык висъяз. Али вань семьяослы юрттоно, кинлы яслиын инты кулэ. Озьы егит анайёслы луонлык сётоно дышетсконзэс азинтыны яке, кинлэн ке потэ ке, квалификацизэс ыштытэк, ӝоггес ужаны потыны Владимир Путин, Россилэн азьмуртэзПутинлэн кылъёсызъя, куинь ар куспын яслиын 270-лэсь тросгес ватсаса интыос кылдытоно. Со понна улосвылъёсы федерал коньдэтысь ог 50 миллиард манет висъялозы. Тегъёс: Удмуртия пиналъёс Мерлык дӥськут  